CELEX: 32014D0926
Language: hu
Date: 2014-12-17 00:00:00
Title: 2014/926/EU: A Bizottság végrehajtási határozata ( 2014. december 17. ) a Peruból származó friss banán behozatalára alkalmazott kedvezményes vámtételeknek az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban foglalt banánkereskedelmi stabilizációs mechanizmus keretében történő 2014. évi ideiglenes felfüggesztése nem helyénvaló voltának megállapításáról

18.12.2014   
            
            
               HU
            
            
               Az Európai Unió Hivatalos Lapja
            
            
               L 363/181
            
         A BIZOTTSÁG VÉGREHAJTÁSI HATÁROZATA
   (2014. december 17.)
   a Peruból származó friss banán behozatalára alkalmazott kedvezményes vámtételeknek az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban foglalt banánkereskedelmi stabilizációs mechanizmus keretében történő 2014. évi ideiglenes felfüggesztése nem helyénvaló voltának megállapításáról
   
      (2014/926/EU)
   
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban foglalt kétoldalú védzáradék és banánkereskedelmi stabilizációs mechanizmus végrehajtásáról szóló, 2013. január 15-i 19/2013/EU európai parlamenti és tanácsi rendeletre (1) és különösen annak 15. cikkére,
   mivel:
   
               (1)
            
            
               Az egyrészről az Európai Unió és tagállamai, másrészről Kolumbia és Peru közötti kereskedelmi megállapodásban bevezetett banánkereskedelmi stabilizációs mechanizmus Kolumbia tekintetében 2013. augusztus 1-jétől, Peru tekintetében 2013. március 1-jétől ideiglenesen alkalmazandó a Felek között.
            
         
               (2)
            
            
               E mechanizmus keretében és a 19/2013/EU rendelet 15. cikkének (2) bekezdésével összhangban, amint a Kolumbiából vagy Peruból származó (az Európai Unió Kombinált Nómenklatúrája szerinti 0803 90 10 vámtarifaszámú) friss banán behozatala meghaladja a meghatározott küszöbmennyiséget, a Bizottság végrehajtási határozatot fogadhat el, amelyben ideiglenesen felfüggesztheti a Kolumbiából vagy Peruból származó friss banán behozatalára alkalmazott kedvezményes vámtételeket, vagy úgy határozhat, hogy e felfüggesztés nem helyénvaló.
            
         
               (3)
            
            
               A Bizottságnak e határozatot a 182/2011/EU rendelet 4. cikkével együttesen értelmezett 8. cikkének megfelelően kell meghoznia.
            
         
               (4)
            
            
               2014 novemberében úgy tűnt, hogy a Peruból származó friss banán Unióba történő behozatala meghaladta az említett kereskedelmi megállapodásban meghatározott küszöbmennyiséget.
            
         
               (5)
            
            
               A Bizottság ezzel összefüggésben a 19/2013/EU rendelet 15. cikke (3) bekezdésének megfelelően megvizsgálta az adott behozatalnak az európai uniós banánpiac helyzetére gyakorolt hatását, figyelembe véve többek között az érintett behozatal uniós árszintre gyakorolt hatását, a más forrásból származó termékek behozatalának alakulását és az uniós piac általános stabilitását.
            
         
               (6)
            
            
               A Peruból származó friss banán behozatala 2014 januárja és 2014 szeptembere között a friss banán európai uniós behozatalának csupán 1,9 %-át tette ki (az Eurostat adata).
            
         
               (7)
            
            
               A friss banán más hagyományos exportáló országokból – nevezetesen Kolumbiából, Costa Ricából és Panamából – származó behozatala jóval a hasonló stabilizációs mechanizmusokban meghatározott küszöbmennyiség alatt maradt, a behozatal az elmúlt három évben ugyanazon trendekkel és egységárakkal volt jellemezhető.
            
         
               (8)
            
            
               A banánnak az uniós banánpiacon 2014 októberében rögzített nagykereskedelmi átlagára (0,98 EUR/kg) lényegében nem tért el a korábbi hónapok átlagáraitól.
            
         
               (9)
            
            
               Emellett nincsen sem arra utaló jel, hogy a Peruból származó friss banán éves küszöbmennyiségen felüli behozatala zavarta volna az uniós banánpiac stabilitását, sem arra, hogy e behozatal jelentős hatást gyakorolt volna az uniós termelők helyzetére.
            
         
               (10)
            
            
               Végül nem kell attól tartani, hogy a fentiek következtében az Unió legkülső régióiban a termelők helyzete súlyosan rosszabbodik, vagy ennek veszélye fennáll.
            
         
               (11)
            
            
               A Bizottság a fenti vizsgálat alapján megállapította, hogy a Peruból származó banán behozatalára alkalmazott kedvezményes vámtételek ideiglenes felfüggesztése nem lenne helyénvaló. A Bizottság továbbra is szoros figyelemmel fogja kísérni a Peruból származó banán behozatalát,
            
         ELFOGADTA EZT A HATÁROZATOT:
   1. cikk
   A Peruból származó, az Európai Unió Kombinált Nómenklatúrájában a 0803 90 10 vámtarifaszám alá besorolt friss banán behozatalára alkalmazott kedvezményes vámtétel ideiglenes felfüggesztése 2014 folyamán nem helyénvaló.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2014. december 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 17., 2013.1.19., 1. o.